b'\n_START_ARTICLE_\nMazohizem\n_START_PARAGRAPH_\nMazohizem, tudi masohizem, pomeni naslajanje ob trpin\xc4\x8denju sebe po drugih osebah; pogosto ozna\xc4\x8den kot vrsta spolne izrojenosti.\n_START_SECTION_\nIzvor naziva\n_START_PARAGRAPH_\nIzvor besede pripisujejo sodnijskemu zdravniku, baronu Richardu von Krafft-Ebingu, ki je dolga leta deloval v Gradcu in pozneje na Dunaju, pri \xc4\x8demer je opazoval seksualnopatolo\xc5\xa1ke pojave. Velja za utemeljitelja modernih naukov o seksualnih perverzijah, med drugim pa je prav on prvi\xc4\x8d o\xc4\x8drtal pojem mazohizma in zanj izumil ta naziv (leta 1886)_NEWLINE_V Gradcu je spoznal dela pisatelja, viteza Leopolda von Sacher-Masocha, v katerih je opisoval tipe mo\xc5\xa1kih, ki si te\xc5\xa1ijo spolno po\xc5\xbeelenje s tem, da se dajo trpin\xc4\x8diti \xc5\xbeenskam. Domnevno je sam Leopold von Sacher Masoch u\xc5\xbeival v tem, zato je Krafft-Ebing pojav poimenoval po njem.'